jkorsvik/nowiki_second_scrape_merged huggingface dataset:
Styring

Styring, også kjent ved det engelske ordet governance, er et vidt begrep som brukes innen statsvitenskap og organisasjonsstudier og betegner styringssystemer og styringsstrukturer. Den kan brukes om alt fra komplekse internasjonale strukturer og mekanismer innen internasjonal politikk, til den politiske styringen av en stat og dens forvaltning, til styringen på regionalt og lokalt nivå, og om styring av organisasjoner og bedrifter, eller maskiner og organismer. Det kan «betegne alle prosesser for å styre eller regjere, både gjennom lands regjeringer, markeder, nettverk, over familier, stammer, formelle og uformelle organisasjoner, eller territorier, og gjennom lover, normer, makt eller språk.» Styring (governance) skiller seg fra regjering (government) «gjennom at det fokuserer mindre på staten og dens institusjoner og mer på sosiale praksiser og aktiviteter». Styring innen bedrifter og organisasjoner kalles ofte virksomhetsstyring (corporate governance) eller lignende.


== Norsk navn ==
Det norske ordet styring er ofte en god oversettelse av det engelske begrepet governance som brukes i mange ulike sammenhenger. Avhengig av kontekst kan forvaltning være en annen mulige oversettelse. Revisjon kan av og til være nært knyttet til styring, og disse kan sammen omtales som styring og ettersyn. Delaktighetsstyring er en form for styring hvor en begrenset form for styring delegeres eller hvor de som omfattes av styringen involveres i styringen.


== Eksempler på styring ==
Eierstyring og selskapsledelse (corporate governance)
Prosjektstyring (project governance)
Styringsstruktur (virksomhet), offisiell oversettelse av governance (corporate) i i PRINCE2, en virksomhets kontinuerlige internkontroll.
Styringsstruktur (prosjekt), offisiell oversettelse av governance (project) i PRINCE2, styringsstrukturene i et selskap som er knyttet til prosjektaktiviteter. Skal sikre at prosjektporteføljen fungerer hensiktsmessig for organisasjonens mål.
Datastyring (data governance)


== Se også ==
Administrasjon
Forvaltning
Portefølje, innen prosjektporteføljestyring, en samling av prosjekter i en virksomhet for å oppnå strategiske mål


== Referanser ==
Chuck Leavell

Charles Alfred «Chuck» Leavell (født 28. april 1952, Birmingham, Alabama) er en amerikansk pianist og keyboardspiller som var medlem av The Allman Brothers Band på 70-tallet, og har siden 1983 vært fast keyboardist med The Rolling Stones.


== Diskografi (utvalg) ==


=== The Allman Brothers Band ===
(1973) Brothers and Sisters
(1975) Win, Lose or Draw
(1976) Wipe the Windows, Check the Oil, Dollar Gas
(1989) Dreams


=== The Rolling Stones ===
(1983) Undercover
(1986) Dirty Work
(1989) Steel Wheels
(1991) Flashpoint
(1994) Voodoo Lounge
(1995) Stripped
(1998) No Security
(2004) Live Licks
(2005) A Bigger Bang
(2008) Shine a Light


=== The Black Crowes ===
(1990) Shake Your Money Maker


=== Eric Clapton ===
(1992) Unplugged
(1991) 24 Nights


== Referanser ==


== Eksterne lenker ==
(en) Offisielt nettsted 
(en) Chuck Leavell – kategori av bilder, video eller lyd på Commons 
(en) Chuck Leavell på Internet Movie Database 
(en) Chuck Leavell hos The Movie Database 
(en) Chuck Leavell på Discogs 
(en) Chuck Leavell på MusicBrainz 
(en) Chuck Leavell på Spotify 
(en) Chuck Leavell på Songkick 
(en) Chuck Leavell på AllMusic
Forældre og Børn

Forældre og Børn var en bok redigert av Aksel Arstal og utgitt i 1902. Det var et omfattende verk på 533 store sider med bidrag fra en lang kjente folk på mange områder, som Moltke Moe, Erik Werenskiold, Gina Krog, Axel Johannessen, Erika Nissen, Bjørnstjerne Bjørnson, Waldemar Christopher Brøgger, Henriette Pauss, totalt 80 medarbeidere. I boken samarbeidet leger, pedagoger, kunstnere, prester, jurister og andre fagpersoner for å utgi en bok om omsorg for barn og «hjemmets oppgaver».


== Litteratur ==
Åse Gruda Skard, Liten blir stor, s. 89ff.
Augusta Hagerup

Charlotte Augusta Hagerup (født 29. oktober 1814 i Flekkefjord, død 1898) var en norsk pedagog, lærerinne ved Nissens Pikeskole og en av de første kvinnelige forfattere av lærebøker.
Hun startet ved skolen i 1851 og overtok i 1865 etter Hartvig Nissens svigerinne Kaja Aas som skolens førstelærerinne frem til august 1885, da hun ble etterfulgt av Anna Henriette Paus som satt 1885–1909.  Augusta  utga selv en lesebok for barn, tolv år efter Henrik Wergelands bok. Der bruker hun nettopp en del av Wergelands stoff.  I 1865 utga hun en bok for mellomskolen sammen med H. Lassen.  Med Grossererens familie fra 1862 ble hun også en av landets første kriminalforfattere, den handler om en bokholders utpressing av sin arbeidsgiver. Sammen med søsteren Emma Hagerup (1812–85) dannet hun forfatterbegrepet «E. A. Hagerup».  Søsteren hadde utgitt bøker allerede i 1856 (Tantens testamente). Søstrene oversatte flere føljetonger (den første i Christiania-Postens Feuilleton, 1857), samt en del bøker, blant annet to Heidi-bøker av Johanna Spyri i 1882 og 1883). De skrev endog en bok fra ville vesten.De var døtre av sorenskriveren i Flekkefjord Caspar Peter Hagerup  (1777–1840)  og søster til Henrik Steffens Hagerup (1806–59) kontreadmiral og statsråd.

Se Hagerup (slekt)


== Utgivelser ==
En Lærerinde ved Nissens Pigeskole (1856). Norsk læsebog for Begyndere : samlet og udgiven nærmest til Brug i de lavere Klasser i Nissens Skoler. Malling.  [Utgitt anonymt. 260 sider. Utkom i 5. utgave i 1878]
Augusta Hagerup og Hartvig Lassen (1865). Norsk Læsebog for Mellemklasserne. 
Anonym (1862). Grossererens familie. Christiania. 
Augusta Hagerup (1873). Kryb saa gaar det, en Fortælling for Børn. Mallings. 
E. A. Hagerup (Emma og Augusta) Hagerup (1921). Præriens hvite Ganger. Kristiania.  [Først utgitt i Børnenes Blad i 1872]


== Litteratur ==
Einar Boyesen (red.): Nissens pikeskole 1849–1924, Oslo 1924
Nils A. Ytreberg: Nissen pikeskole 1849–1949, Oslo 1949
Nissens Pigeskole og Privatseminar, Christiania, 1900


== Referanser ==
Paul Desmond

Paul Desmond (født 25. november 1924 i San Francisco, død 30. mai 1977 i New York City) var en amerikansk jazzsaksofonist (alt), mest kjent fra sitt samarbeid med pianisten Dave Brubeck i tiden efter 1946, og fra 1951 som del av Brubecks besetning.  
Han komponerte også den kjente Take Five. Desmond opptrådte aldri i Norge, selv om Brubecks kvartett var på besøk. I 1967 ble han erstattet i kvartetten av Gerry Mulligan, som han likevel opptrådte med i årene som fulgte, i diverse sammenhenger. Desmond hadde også flere egne utgivelser, men døde 52 år gammel av lungekreft. Han donerte sin komposisjon Take Five til Røde Kors.


== Referanser ==


== Eksterne lenker ==
Offisielt nettsted 
(en) Paul Desmond – kategori av bilder, video eller lyd på Commons 
(en) Paul Desmond på Internet Movie Database 
(en) Paul Desmond på Discogs 
(en) Paul Desmond på MusicBrainz 
(en) Paul Desmond på Last.fm 
(en) Paul Desmond på AllMusic
Corfitz Ulfeldts skamstøtte

Corfitz Ulfeldts skamstøtte er et stenminnesmerke i København over kong Christian IVs svigersønn Corfitz Ulfeldt.
I 1663 ble Ulfeldt kjent skyldig i landsforræderi og ble samtidig halshugget in effigie og frakjent alt gods. Hans og konen Leonora Christines gård på Ulfeldts Plads ble nedbrutt sten for sten, hvoretter grunnen ble omgjort til en offentlig plass. Til minne om Ulfeldts mange ugjerninger ble her samme år reist en skamstøtte med inskripsjonen: 
Forræderen: Corfitz WF (Ulfeldt): Til Ævig Spott: Skam og Skiendsel:
Støtten ble ødelagt under den store brannen i 1728, men ble siden renovert. I 1841 var ikke lenger hatet til Ulfeldt så stort, så skamstøtten ble fjernet, og Ulfeldts Plads fikk navnet Gråbrødretorv. Støtten ble gjenopstillet i Det danske Nationalmuseets indre gård, hvor den kan ses i dag.På Gråbrødretorv, på samme sted hvor støtten tidligere sto, ses i dag en minnesten fra 1977 i granitt med initialene WF (Ulfeldt) og årstallet 1664 1842.


== Referanser ==
Jotun stadion

Jotun stadion er et idrettsanlegg i Øvre Årdal i Årdal i Sogn og Fjordane
Anlegget består av Årdalshallen, Jotun stadion grasbane, Jotun stadion krøllgras, Jotun stadion friidrettsanlegg, styrketrening/trimrom, Jotunhuset og friluftsbad.
Gressbanen er en fotballbane på 108 x 65 m med 400-meters friidrettsbane med kast- og lengdeanlegg. Anlegget er hovedanlegg for fotball i Årdal, og brukes av Idrettslaget Jotun, Årdalstangen idrettslag og Årdal Fotballklubb. Kunstgrasbanen er på 101 x 64 m med undervarme.


== Eksterne lenker ==
Jotun stadion Arkivert 4. mars 2016 hos Wayback Machine. – Årdal kommune
Capita

Capita Plc er et britisk selskap som tilbyr tjenester innen outsourcing og rekruttering. Selskapet har sitt hovedkontor i London og er notert på London Stock Exchange hvor det inngår i aksjeindeksen FTSE 100.
Capita ble dannet i 1984 som en avdeling i CIPFA, en profesjonsforening for regnskapsførere innen offentlig finans. Det ble stiftet som et selvstendig selskap med 33 ansatte i 1987 gjennom et oppkjøp utført av ledelsen.


== Referanser ==


== Eksterne lenker ==
Offisielt nettsted
Tore Tennøe

Tore Tennøe (født 23. mai 1970, fra Brattvåg i Ålesund kommune) er direktør i Teknologirådet. Han er utdannet historiker fra Universitetet i Oslo og London School of Economics.
Tennøe har vært direktør i Teknologirådet siden 2001, og har ansvaret for drift av Teknologirådets sekretariat og alle prosjekter. Han representerer også Teknologirådet i internasjonale sammenhenger, inkludert EPTA-nettverket og EU.
Fra 1996 til 2000 arbeidet Tennøe som forsker ved Universitetet i Oslo, Senter for Teknologi, Innovasjon og Kultur. Han arbeidet særlig med temaer innenfor genetikk og bioteknologi og er medforfatter av boken Livets tre og kodenes kode. Fra genetikk til bioteknologi. Norge 1900-2000 (2000).
Som utredningsleder i Sosial- og helsedepartementet (2000-2001) var han sekretær for Xenotransplantasjonsutvalget. 
Tennøe er nestleder i styret for Senter for Teknologi, Innovasjon og Kultur, og sitter også i styret til Fonden Teknologirådet i Danmark.


== Eksterne lenker ==
Om Tore Tennøe på De nasjonale forskningsetiske komiteenes nettsider Arkivert 14. juli 2014 hos Wayback Machine.
Teknologirådet
Landsdelsserien 1961–62

Landsdelsserien 1961–62 var det nest øverste nivået i norsk herrefotball denne sesongen. Divisjonen besto av 55 lag fordelt på sju avdelinger.


== Opp- og nedrykk ==
Ett lag fra hver av Østland-distriktene, ett lag fra Sørland/Vestland og ett lag fra Møre/Trøndelag spilte kvalifisering om to opprykksplasser til 1. divisjon 1963.
Da divisjonen skulle krympes til kun to avdelinger fra neste sesong var det 5-7 lag fra hver avdeling som rykket direkte ned, i tillegg til de to tredjeplassene i Østlandsavdelingene som spilte kvalik om å unngå nedrykk. Fra fire av avdelingene rykket det dårligste laget ned to nivåer, til 4. divisjon 1963.
Opprykk: Sarpsborg og Gjøvik-Lyn rykket opp etter å ha vunnet kvalifisering mot hhv Os og Aalesund
Kvalifisering for å unngå nedrykk: Raufoss slo Sparta og beholdt plassen
Neddrykk til 4. divisjon: Nedenes, Buøy, Skarbøvik og Verdal


== Distrikt Østland/Søndre ==


== Distrikt Østland/Nordre ==


== Distrikt Sørland/Vestland ==


=== Playoff om kvalifiseringsplass Sørland/Vestland ===
Haugar - Start 2-0
Start - Os 2-4
Os - Haugar 3-2Os til kvalifiseringsspill om opprykk


== Møre/Trøndelag ==


=== Playoff om kvalifiseringsplass Møre/Trøndelag ===
Kvik Trondheim - Aalesund 0-0
Aalesund - Kvik Trondheim 2-0 (sammenlagt 2-0)


== Kvalifisering for 1. divisjon 1963 ==
Sarpsborg - Os 2-0
Gjøvik-Lyn - Aalesund 1-1
Os - Sarpsborg 0-3 (sammenlagt 0-5)
Aalesund - Gjøvik-Lyn 1-2 (sammenlagt 2-3)


== Kvalifisering for å unngå nedrykk ==
Raufoss - Sparta 4-0
Sparta - Raufoss 2-2 (sammenlagt 2-6)


== Kilder ==
rsssf.no
Victorianisme

Uttrykket victorianisme har fått navn etter Dronning Victoria av Storbritannia, hvis holdninger kom til å prege en hel generasjon av briter på slutten av 1800-tallet.
Tiden var preget av en overklasse med tjenestefolk. På grunn av de mange rikdommer, som strømmet til landet i hennes regjeringstid fra hele det britiske imperiet, vokset en ny, kulturbærende overklasse frem, som forsøkte å holde avstand til underklassen. Hvis man kun hadde råd til en tjener, ansatte man en butler, som var en personlig mangefunksjonstjener.
Overklassens kvinner hadde veldige kjoler, som gjorde dem avhengige av tjenestefolk. Det var upassende å vise anklene, så dette måtte unngås. Det tegnet seg både snobberi og dobbeltmoral, selv om man skulle avstår enhver form for lystbetonet adferd, særlig hvis den hadde en seksuell side.


== Se også ==
Charles Dickens – Victoriansk forfatter
Klagenemnda for industrielle rettigheter

Klagenemnda for industrielle rettigheter er et norsk statlig, domstolslignende forvaltningsorgan som ble opprettet 1. januar 2013. Det er administrativt underlagt Nærings- og fiskeridepartementet.
Klagenemnda behandler klager over vedtak fattet av Patentstyret etter patentloven, foretaksnavneloven, designloven, varemerkeloven, edelmetalloven og planteforedlerloven. Avgjørelsene skal som hovedregel tas av utvalg på tre medlemmer, men kan i visse tilfeller tas av utvalg på fem medlemmer eller av nemndas leder alene.
Klagenemnda har en leder og nestleder, samt et sekretariat som har ansvar for den administrative driften av nemnda. Lederen og nestlederen ansettes som tjenestemenn og må oppfylle kravene til dommere. I statsråd 7. desember 2012 ble Lill Anita Grimstad beskikket som leder, og Elisabeth Ohm beskikket som nestleder. De andre nemndsmedlemmene blir oppnevnt av departementet for inntil fem år.


== Referanser ==


== Eksterne lenker ==
Offisielt nettsted
Bundesnetzagentur

Bundesnetzagentur für Elektrizität, Gas, Telekommunikation, Post und Eisenbahnen er et tysk føderalt forvaltningsorgan som fører tilsyn med elektrisitets-, gass-, telekommunikasjons-, post- og jernbanesektorene. Det har sitt hovedkontor i Bonn og er underlagt det føderale økonomi- og teknologiministeriet.
Bundesnetzagentur ble opprettet 1. januar 1998 etter dereguleringen av post- og telekommunikasjonsmarkedene i Tyskland. Da tysk og europeisk lovgivning introduserte større konkurranse i energi- og jernbanemarkedene tidlig på 2000-tallet, fikk Bundesnetzagentur også ansvar for tilsyn med disse sektorene. Det har imidlertid ikke ansvar for tilsyn med de tekniske og sikkerhetsmessige sidene ved jernbanesektoren, da dette ivaretas av Eisenbahn-Bundesamt som er underlagt det føderale transport-, bygnings- og byutviklingsministeriet.


== Eksterne lenker ==
Offisielt nettsted 
Offisiell blogg 
(en) Bundesnetzagentur – kategori av bilder, video eller lyd på Commons
Skibsassuranceforeningen i Arendal

Skibsassuranceforeningen i Arendal ble stiftet i Arendal 29. desember 1837. Foretaket var et av de første sjøforsikringsselskapene i Norge. Opprinnelig ble foretaket dannet og stiftet av og for rederi hjemmehørende i Arendals tollsted, men senere kunne andre redere også forsikre skipene sine i selskapet. Selskapet gikk under navnet «Skibsen».


== Arkivet ==
Arkivmateriale etter Skibsassuranceforeningen i Arendal befinner seg på Kuben i Arendal og omfatter lover, forsikringer og regnskapsbøker.


== Eksterne lenker ==
(no) Arkiv etter Skibsassuranceforeningen i Arendal på Arkivportalen
Sneedorff

Sneedorff kan vise til:

(Elisabeth) «Betzy» Sneedorff, født Tønder (1790  –  1875), dansk-norsk hoffdame
Frederik Sneedorff
Hans Christian Sneedorff
Jens Schielderup Sneedorff (1724, Sorø  –  1764), dansk forfatter, professor i statsvitenskap og lærer for prinsen
Fair Tax

Fair Tax (eller FairTax) er et forslag til en reform av det amerikanske skattesystemet. Forslaget går ut på at alle nåværende føderale inntektsskatter, inklusive bedriftskatter, kapitalskatter, sosiale avgifter og Medicare-skatter, erstattes med én skatt på privat forbruk. Idéen har blitt presentert i USAs kongress som Fair Tax Act.
Stein Reinertsen

Stein Reinertsen (født 21. januar 1960) er luthersk biskop til bispedømmet Agder og Telemark. Reinertsen ble vigslet i Kristiansand domkirke den 27. januar 2013.


== Bakgrunn ==
Reinertsen var tidligere ansatt ved Norges Kristelige Student- og Skoleungdomslags hovedkontor i Oslo, blant annet som forlagssjef i forlaget Credo. Han var i 16 år sokneprest i Farsund, har vært sykehusprest i Flekkefjord, og ble utnevnt til prost i Mandal 16. september 2011.Reinertsen ble valgt som de geistliges representant i Agder bispedømmeråd ved valget i 2009 , og som første vararepresentant i 2011. Han var også medlem av kirkerådet i perioden 2010–2012..


== Bispeutnevnelsen i Agder 2012 ==
Ved høringsrunden før ansettelse av ny biskop i Agder og Telemark i 2012 fikk Reinertsen både flest førstestemmer og flest totalstemmer (der 2. og 3. stemmer telles likt med 1. stemmer). Kirkerådet valgte Reinertsen med 10 mot 5 stemmer. Tilsettelsen ble bekjentgjort 7. desember 2012. Reinertsen ble med dette den første biskop i Norge valgt av kirken selv siden reformasjonen.


== Referanser ==
Verdens tollorganisasjon

Verdens tollorganisasjon (engelsk: World Customs Organization, fransk: Organisation mondiale des douanes) er en internasjonal organisasjon for effektivisering av tolladministrasjon. Organisasjonen ble etablert i 1952. Den ble tidligere kalt Customs Co-operation Council, men byttet i 1994 til sitt nåværende navn. Verdens tollorganisasjon har hovedkontor i Brussel. 180 stater er medlem av organisasjonen.Verdens tollorganisasjon har status som permanent observatør i FNs hovedforsamling.


== Referanser ==


== Eksterne lenker ==
(fr) Offisielt nettsted 
(en) World Customs Organization – kategori av bilder, video eller lyd på Commons  (engelsk, fransk)
Yea (Victoria)

Yea er en by i Victoria i Australia. Den ligger 109 kilometer nordøst for delstatshovedstaden Melbourne i krysset mellom Melba Highway og Goulburn Valley Highway. Elven Yea renner igjennom byen.
De første europeiske nybyggerne var kvegdrivere fra New South Wales i slutten av 1830-årene. Byen ble målt opp i 1855 og fikk navn etter den britiske oberst Lacy Walter Yea som falt samme år ved Krim. Det ble funnet gull i området i 1859 som bidro til flere mindre gruvebyer i området. Etter gullrushet gav seg ble Yea en landbruksby med omfattende jordbruk og tømmerhogst i området.


== Referanser ==
Det eurasiske økonomiske fellesskap

Det eurasiske økonomiske fellesskap er en internasjonal organisasjon for økonomisk samarbeid mellom land i Samveldet av uavhengige stater. Det ble etablert i 2000 og har som mål å etablere et frihandelsområde, en tollunion og et fellesmarked. Landene som er med er Hviterussland, Kasakhstan, Kirgisistan, Russland, Tadsjikistan og Usbekistan. Armenia, Moldova og Ukraina har observatørstatus.Organisasjonen har status som permanent observatør i FNs hovedforsamling.


== Referanser ==


== Eksterne lenker ==
Offisielt nettsted 
(en) Eurasian Economic Community – kategori av bilder, video eller lyd på Commons  (russisk)
EurAsEC Today. 2011, brosjyre med presentasjon av samarbeidet, Det eurasiske økonomiske fellesskap (engelsk)
Yea (elv)

Yea er en elv i det sentrale Victoria i Australia. Den renner i nordlig retning fra kilden ved Toolangi, gjennom byen Yea før den renner ut i elva Goulburn.
Elva er som byen Yea oppkalt etter den britiske oberst Lacy Walter Yea som falt ved Krim i 1855, samme år som byen Yea ble grunnlagt.


== Referanser ==
Det italiensk-amerikanske institutt

Det italiensk-amerikanske institutt (italiensk: Istituto Italo-Latino Americano, IILA) er et internasjonalt samarbeidsorgan mellom Italia og land i Latin-Amerika. Det ble etablert i 1966. Sekretariatet holder til i Roma.
Organisasjonen har status som permanent observatør i FNs hovedforsamling.


== Medlemsland ==
Disse landene er med i  Det italiensk-amerikanske institutt:

Argentina
Bolivia
Brasil
Chile
Colombia
Costa Rica
Cuba
Den dominikanske republikk
Ecuador
El Salvador
Guatemala
Haiti
Honduras
Italia
Mexico
Nicaragua
Panama
Paraguay
Peru
Uruguay
Venezuela


== Referanser ==


== Eksterne lenker ==
(es) Offisielt nettsted
Løken ungdomsskole

Løken ungdomsskole var en av to ungdomsskoler i Askim. Skolen ble tatt i bruk i 1965 og hadde (pr. 2012) 350 elever og 38 ansatte. Den ble revet i 2016 etter at nye Askim ungdomsskole ble reist på nabotomta og tatt i bruk i 2013.


== Referanser ==
Den ibero-amerikanske konferanse

Den ibero-amerikanske konferanse (spansk: Conferencia Iberoamericana, portugisisk: Conferência Ibero-americana) er et internasjonalt samarbeidsorgan for spansk- og portugisisktalende land i Amerika og Europa. Organisasjonen ble etablert i 1991 under det ibero-amerikanske toppmøtet i Guadalajara i Mexico. Nitten land i Latin-Amerika er med, samt tre på Den iberiske halvøy. Et sekretariat i Madrid, Secretaría General Iberoamericana (SEGIB), støtter konferansens arbeid, og særlig det årlige møtet for stats- og regjeringssjefer, det ibero-amerikanske toppmøtet.
Organisasjonen har status som permanent observatør i FNs hovedforsamling.


== Medlemsland ==
Disse landene er med i Den ibero-amerikanske konferanse:
Den iberiske halvøy
Andorra
Portugal
SpaniaLatin-Amerika
Argentina
Bolivia
Brasil
Chile
Colombia
Costa Rica
Cuba
Den dominikanske republikk
Ecuador
El Salvador
Guatemala
Honduras
Mexico
Nicaragua
Panama
Paraguay
Peru
Uruguay
Venezuela


== Referanser ==


== Eksterne lenker ==
Secretaría General Iberoamericana
Liste over ordførere i Selbu

Liste over ordførere i Selbu. Selbu ble opprettet som et formannskapsdistrikt med formannskapslovene av 1837. I 1901 ble Tydal utskilt fra Selbu som en egen kommune.


== Referanser ==
Albert Uglem

Albert Uglem (født 28. august døde 26.jan 2019.1925) er en tidligere norsk offiser, fagforeningsmann og politiker (Ap).
Han har bakgrunn som offiser i Forsvaret, og var mangeårig tillitsvalgt i Steinkjer Befalslag. Uglem var formann i Norges Befalslag, forløperen til Norges Offisersforbund, før han ble nestformann og formann i Statstjenestemannskartellet 1974–1982. Etter dette var han småbruker i Selbu og ordfører i kommunen 1984–1987.


== Referanser ==
Energicharterkonferansen

Energicharterkonferansen er en internasjonal organisasjon etablert i 1994 ved Energichartertraktaten, også kjent som «Det europeiske energicharter». Konferansen er traktatens øverste organ. Energicharteret ble til etter Sovjetunionens sammenbrudd for å sikre mer stabile betingelser for energiforsyning til Europa.Organisasjonen har status som permanent observatør i FNs hovedforsamling.


== Medlemsland ==
Stater som har sluttet seg til energichartertraktaten er medlemmer av organisasjonen.
Andre stater som har undertegnet Det europeiske energicharteret av 1991 og Det internasjonale energicharteret av 2015 har observatørstatus sammen med en gruppe inviterte stater samt flere internasjonale organisasjonen.


== Referanser ==


== Eksterne lenker ==
Offisielt nettsted
Fellesfondet for råvarer

Fellesfondet for råvarer (engelsk: Common Fund for Commodities, CFC) er en internasjonal organisasjon som arbeider for å sikre stabile priser på utvalgte råvarer, særskilt slike som produseres i utviklingsland. Organisasjonen ble etablert i 1989, etter at internasjonal avtale var inngått i 1980. Arbeidet med å etablere fondet fant sted innenfor rammene av UNCTAD og var et ledd i forsøket på å etablere en ny økonomisk verdensordning.101 land og ni internasjonale organisasjoner er med i organisasjonen. Hovedkontoret for Fellesfondet for råvarer ligger i Amsterdam.
Organisasjonen har status som permanent observatør i FNs hovedforsamling.


== Referanser ==


== Eksterne lenker ==
Offisielt nettsted
Omeo (Victoria)

Omeo er et tettsted i Victoria i Australia. Den ligger 402 kilometer øst for delstatshovedstaden Melbourne ikke langt fra skisportsstedet Mount Hotham. Omeo er servicesenter for jordbruksområdene i Tambo- og Omeo-dalene.
Navnet Omeo kommer fra det aborginske ordet for fjell og stedet ble gradvis bosatt av europeiske nybyggere fra 1835. I 1845 ble det funnet gull i området rundt Omeo og gullrushet trakk til seg flere nybyggere.
Stedet har flere historiske bygninger på tross av at det ble rammet av jordskjelv i 1885 og 1892 og skogbrann i 1939.


== Referanser ==